Так, ужо ў ХІХ ст. шэраг расійскіх даследчыкаў вызнавалі, што мовай “Псалтыры” фактычна з’яўляецца беларускі ізвод [4, ст. 257]. Асабліва гэта бачна з працы Аляксея Віктарава, які праводзіць параўнанне з варыянтам Псалтыра 1259 г., які, як мы ўжо адзначалі, акадэмік Яўхім Карскі адносіць да беларускіх перакладаў. Пры гэтым усе даследчыкі сходзяцца ў тым, што гэта не быў новы пераклад.